لندن (مانیٹرنگ ڈیسک) برطانیہ نا پنی آ کلب آرسنل ایٹلیٹکو میڈرڈ نا مدفیلڈر تھامس پارٹے تون 45 ملین پاؤنڈ نا معاہدہ اس کرینے۔ افریقی ملک گھانا آن تعلق تخوک آ 27 سال نا مڈفیلڈر تھامس پارٹے 2011ء ٹی ایٹلیٹکو میڈرڈ ءِ جوائن کریسُس۔ ہمو وخت آن ہلیس دا وخت اسکان او ایٹلیٹکو نا کنڈآن 188 میچ آتیٹی نمائندگی ءِ کرینے۔ آرسنل نا مینجر آرٹیٹا نا کنڈآن جاری بیان اٹ پاننگانے کہ تھامس پارٹے بھلو وخت اسے آن ننا نظراٹ ئس۔ نن اسہ ہم گچین ءُُ پائے نا گوازی گر اسے تینا ٹیم اٹ اوار کننگ آ بھاز خوشی محسوس کننگ اٹی ءِ۔
